11 Ursae Minoris

11 Ursae Minoris (11 UMi, Iota Ursae Minoris), også kjent under katalogbetegnelsene HD 136726, HR 5714 og HIP 74793, er en oransje kjempestjerne av spektralklasse K som befinner seg 398 lysår unna i stjernebildet Lille bjørn. Den blir noen ganger kalt Pherkard eller Pherkad Minor, og sistnevnte navn brukes især for å skille den fra Pherkad (Major), som er Gamma Ursae Minoris og den tredje lyssterkeste stjernen i stjernebildet etter Polaris og Kochab. 11 UMi er 1,8 ganger mer massiv, 24 ganger større og stråler 185 ganger sterkere enn Solen. I august 2009 ble det oppdaget en planet som kretser rundt stjernen. 

Stjernen beveger seg gjennom Melkeveien i en hastighet av 18,9 km/s i forhold til Solen. Den kretser rundt sentrum av galaksen i en avstand som er anslått til å være mellom 23 600 og 27 700 lysår. Om rundt seks millioner år vil 11 UMi være i en minste avstand av 127 lysår fra solsystemet og da ha en tilsynelatende størrelsesklasse på 2,55. Vektorkomponentene for romhastigheten til 11 UMi er som følgende:  = .

Se også 
 HD 32518

Referanser

Eksterne lenker 
 
 Pherkad Minor (HIP 74793) 

Kjempestjerner klasse K
Planetsystemer
Lille bjørn
Artikler i astronomiprosjektet